S A J T Ó M E G H Í V Ó

Jubileumi Vidám Gyereknap hátrányos helyzetűeknek

Budapest – Az idén 20 esztendős Baptista Szeretetszolgálat június 10-én, pénteken 10 órától „20 Éves Jubileumi Vidám Gyereknap” címmel szervezett programot árva és hátrányos helyzetű gyermekeknek a Fővárosi Nagycirkuszban.

Ezen a különleges napon az ország egész területéről (például Pécsről, Vásárosnaményről, Szegedről, Szentendréről, Balatonszemesről és Hevesről) közel kétezer gyermeket lát vendégül a segélyszervezet, a fiatalok a Fővárosi Nagycirkuszban a műsoron lévő Vízi Cirkusz Atlantisz gyermekei című előadást láthatják majd, és meglátogathatják a Fővárosi Állat- és Növénykertet is. Az előadás végén a gyermekek léggömböket, ajándékcsomagot kapnak.

A Baptista Szeretetszolgálat idén 20 éves: a szervezetet 1996 áprilisában jegyezte be a bíróság. Alapítója a Magyarországi Baptista Egyház, „megálmodója” és máig elnöke Szenczy Sándor baptista lelkész. Az alapítvány célja kezdetektől fogva az volt, hogy Jézus Krisztus szeretetparancsa alapján segítsen a rászorulókon itthon és külföldön. A Baptista Szeretetszolgálat nem csak Magyarországon, de a világ számos országában nyújt rendszeres segélyt, humanitárius és lelki segítséget, és hajt végre fejlesztési programot szükséget szenvedő és szociálisan perifériára szorult emberek számára, így könnyítve nehéz helyzetükön, lehetőséget biztosítva számukra egy emberibb élethez. E 20 év előtt is tiszteleg a szeretetszolgálat a Jubileumi Vidám Gyereknap megszervezésével.

Az eseményre a segélyszervezet tisztelettel várja a sajtó képviselőit! (12 órakor még tart az előadás, de nem sokkal később a gyerekek már luftballonnal fotózhatóak. Interjúk készítésére is lesz lehetőség.)

Helyszín: 1146 Budapest Állatkerti krt. 12/a.

Időpont: 2016. június 10. 12 óra.

Budapest, 2016.június 8.

További információ:

*Révész Szilvia kommunikációs igazgató*

*06 20 886 37 52 szilvia@baptistasegely.hu*